Babelscape/SREDFM huggingface dataset:
Σπύρος Παλιούρας

Ο Σπύρος Παλιούρας (Καρπενήσι 1875 – Πειραιάς 1957) ήταν διακεκριμένος Έλληνας ζωγράφος.
Γιώργος Αμανατίδης

Ο Γιώργος Αμανατίδης (4 Απριλίου 1970) είναι Έλληνας πρώην διεθνής ποδοσφαιριστής, γεννημένος στη Μεσοποταμιά Καστοριάς, ο οποίος αγωνιζόταν ως αμυντικός.
Αλέξης Αλεξανδρής

Ο Αλέξης Αλεξανδρής (Κιάτο, 21 Οκτωβρίου 1968) είναι Έλληνας πρώην διεθνής ποδοσφαιριστής και νυν προπονητής ποδοσφαίρου.
Όλγα Μαλέα

Η Όλγα Μαλέα (7 Νοεμβρίου 1960) είναι Ελληνίδα σκηνοθέτρια και σεναριογράφος του νέου ελληνικού κινηματογράφου.
Ματθαίος Παπαθεοδούλου

thumb|right|150px|Κατάλογος της Έκθεσης στο Δημοτικό Θέατρο Πειραιά (εξώφυλλο)
Ο Ματθαίος Παπαθεοδούλου (Πειραιάς, 1903 - Πειραιάς, 1943) ήταν διακεκριμένος Έλληνας ζωγράφος.
Αντζελίνα Τζολί

Η Αντζελίνα Τζολί ("Angelina Jolie", 4 Ιουνίου 1975) είναι Αμερικανίδα ηθοποιός, σκηνοθέτρια και ειδική απεσταλμένη του ΟΗΕ για τους πρόσφυγες.
Ζοζέπ Πουτς ι Καδαφάλκ

Ο Ζοζέπ Πουτς ι Καδαφάλκ (Josep Puig i Cadafalch, Ματαρό, 15 Οκτωβρίου 1867 - Βαρκελώνη, 21 Δεκεμβρίου 1956) ήταν σημαντικός Καταλανός μοντερνιστής αρχιτέκτονας του 20ού αιώνα. Το στυλ του ήταν αρκετά διαφορετικό από αυτό του Αντόνι Γκαουδί, χωρίς όμως κάτι τέτοιο να δημιουργεί πρόβλημα στις σχέσεις τους. Τα περισσότερα έργα του βρίσκονται στη Βαρκελώνη και το Ματαρό. Στη Βαρκελώνη, τα έργα του "Casa de les Punxes" και "Casa Amatller" συγκαταλέγονται στα τουριστικά αξιοθέατα της πόλης.
Υδροβιολογία

Υδροβιολογία ("Hydrobiology") χαρακτηρίζεται ο κλάδος της Βιολογίας, που έχει ως κύριο αντικείμενο την εξέταση των υδρόβιων οργανισμών καθώς και το περιβάλλον στο οποίο αυτά ζουν, δηλαδή το νερό.

Ο όρος αυτός αποτελεί γενικότερη έκφραση του έτερου επίσης επικρατήσαντος όρου της Ωκεανογραφίας και ιδίως της διαλογικής, δεδομένου ότι η υδροβιολογία ασχολείται με τη μελέτη των οποιωνδήποτε κατηγορίας υδάτων είτε θαλάσσιων είτε χερσαίων ακόμη και υπογείων όπου απαντώνται έμβιες μορφές. Οι ιδιότυπες ακόμη συνθήκες που παρουσιάζουν οι λίμνες δημιούργησαν νεότερο κλάδο την λιμνολογία που είναι εγγύτερος στην οικολογία.
Φελίπε Μάσα

Ο Φελίπε Μάσα ("Felipe Massa", 25 Απριλίου 1981) είναι Βραζιλιάνος πρώην οδηγός της Φόρμουλα 1. 

Γεννήθηκε στις 25 Απριλίου 1981. Ομάδα του ήταν η Sauber με την οποία έκανε το ντεμπούτο του το 2002 . Το 2003 έγινε αναπληρωτής οδηγός στην Ferrari στην οποία υπήρξε και μέλος των ακαδημιών της. Το 2004 επανήλθε στην Sauber και το 2006 πήγε στην Ferrari. Έφτασε πολύ κοντά στον τίτλο με την Ferrari το 2008. Το 2009 τραυματίστηκε σοβαρά στα δοκιμαστικά και τον αγώνα της Ουγγαρίας. Το 2013 ανακοινώθηκε η μεταγραφή του στην Williams. Τελευταία του εμφάνιση στο βάθρο ήταν το 2015 στην Ιταλία. Το 2002 έλαβε μέρος για πρώτη φορά σε Γκραν Πρι στην Αυστραλία. Η πρώτη του νίκη ήρθε το 2006, στην Τουρκία,με τα χρώματα της Ferrari.To 2008 ήρθε πολύ κοντά στην κατάκτηση του πρωταθλήματος. Αποσύρθηκε από τη Formula 1 στο τέλος του 2017.
Βασίλης Καραπιάλης

Ο Βασίλης Καραπιάλης (Λάρισα, 13 Ιουνίου 1965) είναι Έλληνας παλαίμαχος διεθνής ποδοσφαιριστής που φόρεσε τις φανέλες της ΑΕΛ και του Ολυμπιακού, αλλά και της Εθνικής. Θεωρείται από τους μεγαλύτερους ποδοσφαιριστές που ανέδειξε το θεσσαλικό και ελληνικό ποδόσφαιρο.
Κυριάκος Καραταΐδης

Ο Κυριάκος Καραταΐδης (Καστοριά, 4 Ιουλίου 1965) είναι Έλληνας πρώην διεθνής ποδοσφαιριστής, ο οποίος αγωνιζόταν στην θέση του αριστερού μπακ στην αρχή της καριέρας του στην Καστοριά, ενώ μεγάλη καριέρα έκανε στον Ολυμπιακό και την Εθνική ομάδα ποδοσφαίρου όταν έπαιξε στη θέση του κεντρικού αμυντικού. Από τον Μάρτιο του 2017 είναι ο Διευθυντής των Ακαδημιών του Ολυμπιακού.
Λεχαινά

Τα Λεχαινά είναι κωμόπολη του νομού Ηλείας, πρώην έδρα του Καποδιστριακού Δήμου Λεχαινών. Από το 2010, με το "Πρόγραμμα Καλλικράτης" (Ν. 3852/2010), τα Λεχαινά αποτελούν την έδρα του νεοσυσταθέντος δήμου Ανδραβίδας-Κυλλήνης.
Ubuntu

Το Ubuntu (IPA: ) είναι ένα ανοικτού κώδικα, ελεύθερο και δωρεάν λειτουργικό σύστημα βασισμένο στον πυρήνα Linux. Ξεκίνησε το 2004, βασισμένο στη διανομή Debian και στο περιβάλλον εργασίας GNOME (Unity πριν την έκδοση 17.10 ). 

Στόχος του Ubuntu είναι η παροχή ενός διαρκώς ενημερωμένου, σταθερού λειτουργικού συστήματος για τον μέσο χρήστη, με ενισχυμένη έμφαση στην ευκολία χρήσης και εγκατάστασης. Το Ubuntu έχει χαρακτηριστεί ως η πιο δημοφιλής διανομή Linux για επιτραπέζιους υπολογιστές, διεκδικώντας, σύμφωνα με την Valve, περίπου το 45% (21 Μαρ. 2015) επί του συνόλου των υπολογιστών με διανομές βασισμένες στον πυρήνα Linux. Πέρα από την επίσημη διανομή, υπάρχουν πολλές παραλλαγές που βασίζονται στη διανομή Ubuntu, αλλά προσφέρουν διαφορετικά γραφικά περιβάλλοντα (π.χ. KDE, Xfce, LXDE, GNOME και MATE) ή/και εφαρμογές. 

Το Ubuntu διανέμεται χωρίς χρέωση και μπορεί να βελτιωθεί από κάθε προγραμματιστή που θέλει να συμμετάσχει στην ομάδα ανάπτυξης. Το Ubuntu χρηματοδοτείται από την Canonical Ltd., μία ιδιωτική επιχείρηση που ιδρύθηκε από τον Νοτιοαφρικανό επιχειρηματία Μαρκ Σάτλγουορθ (Mark Shuttleworth). Αντί να πωλεί το Ubuntu καθεαυτό, η Canonical καταγράφει έσοδα από την επί πληρωμή τεχνική υποστήριξη που παρέχει για το προϊόν της. Διατηρώντας το Ubuntu ελεύθερο και ανοικτό η Canonical δέχεται και την βοήθεια τρίτων προγραμματιστών για την ανάπτυξή του. 

Το σύνθημα του Ubuntu είναι “Linux για ανθρώπους” ("Linux for human beings"), που περιγράφει τον πρωταρχικό σκοπό – τη δημιουργία μίας Linux διανομής περισσότερο εύκολης στη χρήση από τις υπόλοιπες.
Υδρόσφαιρα

Με τον όρο υδρόσφαιρα χαρακτηρίζεται το υδάτινο περίβλημα της Γης, που αποτελούν οι Ωκεανοί, Θάλασσες, λίμνες και ποταμοί και στο οποίο συμπεριλαμβάνεται το σύνολο των υπογείων υδάτων καθώς και εκείνο των υδρατμών της ατμόσφαιρας. 
Ο όρος αυτός συχνά χρησιμοποιείται στην Ωκεανογραφία, Βιολογία, Υδροβιολογία, Γεωγραφία, Γεωλογία, Οικολογία, Μετεωρολογία και σε άλλες επιστήμες με περιορισμένη χρήση.

* Αντιληπτό είναι ότι στον όρο Υδρόσφαιρα περιλαμβάνεται το νερό σε οποιαδήποτε κατάσταση κι αν αυτό βρίσκεται (π.χ. νέφος, πάγος κλπ) και σε οποιαδήποτε μορφή υετού ή κατακρημνισμάτων.
Φορολογία

Η φορολογία είναι η επιβολή υποχρεωτικών φόρων υπέρ του κράτους. Τα κρατικά έσοδα μέσω των υποχρεωτικών φόρων των φυσικών προσώπων (πολιτών) και νομικών προσώπων αποτελούν στη σύγχρονη οικονομία την σημαντικότερη πηγή των δημοσίων εσόδων. Ο αντικειμενικός σκοπός της φορολογίας είναι τριπλός: αφενός μεν η χρηματοδότηση των κρατικών δαπανών, κατά την δημοσιονομική πολιτική, αφετέρου η ενίσχυση ή σταθεροποίηση της οικονομικής ανάπτυξης, που αφορά την οικονομία γενικότερα, και τέλος η ανακατανομή του πλούτου που αφορά την κοινωνική οικονομία για άμβλυνση των ανισοτήτων. Η εισοδηματική πολιτική (το κόστος εκτέλεσης του κυβερνητικού έργου) στηρίζεται ακριβώς στους πόρους που αποκομίζει το κράτος με τη φορολογική πολιτική που αποφασίζει να εφαρμόσει. Οι υποχρεωτικές εισφορές ονομάζονται συνήθως "φόροι".

Η φορολογία αποτελεί μια σημαντική δραστηριότητα των δημόσιων φορέων σε όλες τις χώρες του κόσμου, και ιδιαίτερα στις περισσότερο ανεπτυγμένες, αφού εξασφαλίζει συνήθως περισσότερο από το 90% των εσόδων τους. Για το λόγο αυτό αποτελεί ένα ιδιαίτερα σημαντικό αντικείμενο μελέτης, με το οποίο ασχολούνται τόσο η οικονομική, όσο και άλλες επιστήμες, όπως π.χ. η νομική επιστήμη, η πολιτική επιστήμη, η διοικητική επιστήμη κ.ά.

Ενδεικτικά αναφέρεται ότι το 1998 ο μέσος όρος των κρατικών δαπανών στη ΕΕ των 15 ήταν 48% του ΑΕγχΠ, ενώ τα συνολικά φορολογικά έσοδα περίπου 41,5%. Από τις συνολικές κρατικές δαπάνες στις χώρες της Ευρώπης πάνω από τις μισές (περίπου 28% του ΑΕγχΠ κατά μέσο όρο) είναι κοινωνικές δαπάνες (παιδεία, υγεία, μεταφορές, συντάξεις, επιδόματα ανεργίας κ.ο.κ.). Αντίθετα, σε χώρες όπου δεν έχουν τα χαρακτηριστικά του μικτού οικονομικού συστήματος της Ευρώπης, αλλά το λεγόμενο "ανελέητο" οικονομικό σύστημα, όπως στις ΗΠΑ και Ιαπωνία, τα ποσοστά της συνολικής φορολογίας (VAT, άμεση κλπ) είναι σχετικά μειωμένα, και τα επίπεδα των κοινωνικών δαπανών περίπου 15% του ΑΕγχΠ.
Παύλος Καλλιγάς

Ο Παύλος Καλλιγάς (1814-1896) ήταν Έλληνας νομικός, οικονομολόγος, ιστορικός, λογοτέχνης και πολιτικός. Κατά τη διάρκεια της πολιτικής σταδιοδρομίας του διετέλεσε βουλευτής, υπουργός σε αρκετές κυβερνήσεις, πρόεδρος της Βουλής των Ελλήνων και διοικητής της Εθνικής Τράπεζας της Ελλάδος.
Σπύρος Σκλαβούνος

Ο Σπύρος Σκλαβούνος (1912) ήταν Έλληνας διεθνής ποδοσφαιριστής, ο οποίος γεννήθηκε στη Θεσσαλονίκη.
Ντανιέλε Σιλβέστρι

Ο Ντανιέλε Σιλβέστρι ("Daniele Silvestri", 18 Αυγούστου 1968) είναι Ιταλός τραγουδιστής.
Εμίλιο Περίκολι

Ο Εμίλιο Περίκολι ("Emilio Pericoli", 7 Ιανουαρίου 1928 – 9 Απριλίου 2013) ήταν Ιταλός τραγουδιστής. Εκπροσώπησε την Ιταλία στο Διαγωνισμό Τραγουδιού Γιουροβίζιον το 1963 με το τραγούδι "Uno Per Tutte" όπου ήρθε 3ος με 37 πόντους.
Η επιτυχία του είναι συνδεδεμένη με το Φεστιβάλ του Σαν Ρέμο, καθώς ο ίδιος ηχογράφησε μια διασκευή του τραγουδιού "Al di là",από τη νικήτρια του φεστιβάλ Μπέτι Κέρτις. Το εν λόγω άσμα ήταν διεθνής επιτυχία στις ΗΠΑ (#3 στο Adult Contemporary chart) και #6 στην κατηγορία ποπ) και #30 στο Ηνωμένο Βασίλειο. Ο δίσκος έγινε χρυσός, έχοντας πουλήσει 1 εκατομμύριο αντίτυπα.
Το 1962 ο Περίκολι έλαβε μέρος στο φεστιβάλ του Σαν Ρέμο και ως τραγουδιστής, με το τραγούδι "Quando, Quando, Quando", που αρχικά δεν σημείωσε επιτυχία, όμως αργότερα έγινε μια από τις γνωστότερες επιτυχίες στην Ιταλία. Πέθανε το 2013.
Κλεάνθης Μαρόπουλος

Ο Κλεάνθης Μαρόπουλος (Κωνσταντινούπολη, 1919 – Αθήνα, 3 Ιανουαρίου 1991) ήταν Έλληνας διεθνής επιθετικός ποδοσφαιριστής της προπολεμικής περιόδου, που διακρίθηκε με την ΑΕΚ.
Κώστας Χριστοδούλου

Ο Κώστας Χριστοδούλου ήταν Έλληνας διεθνής ποδοσφαιριστής και προπονητής. Γεννήθηκε στην Αθήνα το 1913 ή το 1915 σύμφωνα με την ΕΠΟ.

Αγωνίστηκε στη θέση του αριστερού ακραίου επιθετικού (έξω αριστερά) και ξεκίνησε το άθλημα από τη Δάφνη Αθηνών στο Μεταξουργείο. Το καλοκαίρι του 1930 και σε πολύ νεαρή ηλικία, μετακινείται στον Παναθηναϊκό χωρίς τη συναίνεση του σωματείου του, γεγονός πολύ συνηθισμένο για την εποχή, και τιμωρείται με ετήσιο αποκλεισμό από κάθε επίσημη αναμέτρηση, σύμφωνα με τους τότε κανονισμούς. Μεταγράφεται στην ΑΕΚ το 1936, για να σταματήσει την ενεργό δράση το 1945.

Χρίζεται διεθνής για πρώτη φορά στις 4 Φεβρουαρίου 1934 κατά το φιλικό Ελλάδα-Βουλγαρία 1-0 στο γήπεδο Παναθηναϊκού, όταν αντικαθιστά το Λεωνίδα Ανδριανόπουλο στο 55'. Περιορίζεται σε 5 διεθνείς εμφανίσεις, τέσσερις με τον ΠΑΟ και μία με την ΑΕΚ, εξαιτίας -πιθανώς- του Β' Παγκοσμίου πολέμου, δεδομένου ότι πήρε μέρος στην τελευταία προπολεμική συνάντηση της Ελλάδας (και ευρύτερη ήττα της ιστορίας της), το 1-11 της 25 Μαρτίου 1938 από την Ουγγαρία στη Βουδαπέστη.

Μετά την αποχώρησή του από την ενεργό δράση ως ποδοσφαιριστής, διετέλεσε προπονητής σε διάφορες ομάδες όπως στην Προοδευτική μεταξύ άλλων.

Ποδοσφαιριστής με μικρότερη επιτυχία υπήρξε και ο νεότερος αδελφός του Χρήστος, επίσης στην αριστερή πτέρυγα του γηπέδου ως μέσος (τότε μεσοφύλακας) και αμυντικός (οπισθοφύλακας) του Παναθηναϊκού.
Απόστολος Αρσάκης

Ο Απόστολος Αρσάκης (Χοταχόβα Πρεμετής, 6 Ιανουαρίου 1792 - Βουκουρέστι 16 Ιουλίου 1874) ήταν Έλληνας βλάχικης καταγωγής ευεργέτης και πολιτικός στη Ρουμανία, όπου διετέλεσε και πρωθυπουργός. Ήταν ένας από τους σημαντικότερους ευεργέτες στην Ελλάδα του 19ου αιώνα, ενώ την ίδια στιγμή έγινε μία ηγετική πολιτική προσωπικότητα στη Ρουμανία.
Κωνσταντίνος Μαυροκορδάτος

thumb|Ο Κωνσταντίνος Μαυροκορδάτος
Ο Κωνσταντίνος Μαυροκορδάτος (27 Φεβρουαρίου 1711 - 23 Νοεμβρίου 1769) ήταν Φαναριώτης ηγεμόνας της Βλαχίας και της Μολδαβίας. Συνολικά ανέλαβε έξι φορές την ηγεμονία της Βλαχίας και τέσσερις φορές αυτήν της Μολδαβίας.
Καραϊβική

Καραϊβική ονομάζεται η γεωγραφική περιοχή που περιλαμβάνει την Καραϊβική Θάλασσα και το Αρχιπέλαγος Λουκάγιαν, δηλαδή ένα σύμπλεγμα τροπικών νησιών με 13 χώρες και 17 κτήσεις. Εκτείνεται από το Μεξικό έως τη Βενεζουέλα. Στα νησιά της Καραϊβικής ζούνε περίπου 40 εκατομμύρια κάτοικοι σε μία έκταση 230.000 χλμ². Δίπλα από τον λιγοστό εναπομείναντα ιθαγενή Ινδιάνικο πληθυσμό ζούνε κυρίως κάτοικοι με Ευρωπαϊκή και Αφρικάνικη καταγωγή όπως και ένα μικρό ποσοστό Ασιατών και Ινδών (κυρίως στα νησιά Τρινιντάντ και Τομπάγκο). Το μεγαλύτερο έθνος είναι η Κούβα με πληθυσμό περίπου 11,2 εκατομμύρια κατοίκους (2012). Το κύριο παραγόμενο προϊόν είναι η ζάχαρη. Την Καραϊβική ανακάλυψε ο Χριστόφορος Κολόμβος το 1492.

Η Καραϊβική θάλασσα είναι τροπικό σώμα νερού, όμορο του Ατλαντικού ωκεανού και νοτιοανατολικά του Κόλπου του Μεξικού. Καλύπτει το μεγαλύτερο μέρος της Καραϊβικής Τεκτονικής Πλάκας και περικλείεται στο νότο από την Βενεζουέλα, την Κολομβία και τον Παναμά, δυτικά από την Κόστα Ρίκα, τη Νικαράγουα, την Ονδούρα, την Γουατεμάλα, το Μπελίζ και τη χερσόνησο Γιουκατάν στο Μεξικό, στο βορρά από τα νησιά των Μεγάλων Αντιλλών (Κούβας, Ισπανιόλα, Τζαμάικα και Πουέρτο Ρίκο) και ανατολικά από τις Μικρές Αντίλλες.

Το Αρχιπέλαγος Λουκάγιαν ή Αρχιπέλαγος των Μπαχάμας περιλαμβάνει τις Μπαχάμες και τα νησιά Τερκς και Κέικος.

Τα νησιά της Καραϊβικής αποκαλούνται και Δυτικές Ινδίες. Την ονομασία αυτή την οφείλουν στη λάθος εκτίμηση του Χριστόφορου Κολόμβου, ο οποίος όταν έφτασε στα νησιά της Καραϊβικής το 1492, πίστεψε ότι είχε φτάσει στην Ινδία (της Ασίας).
Αρακέν Ντεμέλο

Ο Αρακέν Ντεμέλο ("Araquem José de Melo") - Δέμελος, 7 Ιουλίου 1944 - 17 Οκτωβρίου 2001) ήταν Βραζιλιάνος ποδοσφαιριστής. 

Γεννήθηκε το 1946 και πέθανε τον Οκτώβριο του 2001 αυτοκτονώντας. Αγωνιζόταν στη θέση του μεσοεπιθετικού.
Στέφανος Πουλημένος

Ο Στέφανος Πουλημένος (1959) είναι Έλληνας πολιτικός, δημοσιογράφος και εκδότης. Διετέλεσε νομάρχης της Κέρκυρας.
Teapacks

Οι Teapacks είναι Ισραηλινό ροκ μουσικό συγκρότημα το οποίο εκπροσώπησε το Ισραήλ στη Eurovision 2007 με το αμφιλεγόμενο τραγούδι "Push the Button". Το τραγούδι αποκλείστηκε από τον τελικό.
Κωνσταντίνος Αραβανής

Ο Κωνσταντίνος Αραβανής (1957) είναι Έλληνας πολιτικός, ο οποίος διετέλεσε νομάρχης Λευκάδας αλλά και Δήμαρχος Λευκαδας 

Γεννήθηκε στην Λευκάδα. Είναι μέλος του ΠΑΣΟΚ και έχει συμμετάσχει σε πολλές νομαρχιακές επιτροπές. Το επάγγελμά του είναι καθηγητής (Φυσικός) δευτεροβάθμιας εκπαίδευσης.
Δραπετσώνα

Η Δραπετσώνα είναι δημοτική ενότητα του Δήμου Κερατσινίου-Δραπετσώνας της περιφερειακής ενότητας Πειραιά στην Αττική. Έχει πληθυσμό 13.968 κατοίκους σύμφωνα με την απογραφή του 2011 και έκταση 1,725 τ.χμ.
Αλβανική γλώσσα

Η Αλβανική γλώσσα (αλβανικά: "Gjuha shqipe") είναι γλώσσα που ομιλείται από περίπου 7,6 εκατομμύρια κατοίκους στα δυτικά της Βαλκανικής χερσονήσου (Αλβανία, Κόσοβο, Μαυροβούνιο, Βόρεια Μακεδονία, Ελλάδα) στη νοτιοανατολική Ευρώπη καθώς και από ένα μικρό αριθμό κατοίκων της Απουλίας, της Καλαβρίας και της Σικελίας στη νότια Ιταλία.

Με εξαίρεση ένα, μέχρι τώρα αδημοσίευτο, χειρόγραφο κάποιου "Θεοδώρου της Σκόδρας", το οποίο χρονολογείται πιθανόν το 1210, καθώς και ορισμένες γραμμές στο χειρόγραφο "Bellifortis", οι οποίες έχουν προταθεί ως Αλβανικές, η πρώτη επιβεβαιωμένη, γραπτή μαρτυρία της Αλβανικής προέρχεται από γράμμα του αρχιεπισκόπου του Δυρραχίου "Παύλου Αγγέλου" ("Paulus Angelus", στα αλβανικά "Pal Engjëll") το οποίο χρονολογείται στα 1462.

Το παλαιότερο γνωστό τυπογραφημένο βιβλίο στα Αλβανικά είναι το Μεσάρι (Meshari) ή σύνοψη θείας λειτουργίας, γραμμένο από τον Γκιον Μπουζούκου (Gjon Buzuku), καθολικό ιερέα, το 1555. 

Το πρώτο Αλβανικό σχολείο θεωρείται πως άνοιξε από τους Φραγκισκανούς το 1638 στο Πδαν (Pdhane). Η Αλβανική γλώσσα έχει δανειστεί ένα πολύ μεγάλο αριθμό λέξεων από γειτονικές γλώσσες, κάτι που δυσκόλεψε την αρχική κατάταξη της ως ξεχωριστής, Ινδοευρωπαϊκής γλώσσας.

Τη δεκαετία του 1850 τα Αλβανικά αποδείχθηκε πως είναι Ινδο-Ευρωπαϊκή γλώσσα και αποτελούν ξεχωριστό κλάδο στην ινδοευρωπαϊκή γλωσσική οικογένεια. Η Αλβανική πιθανόν να είναι απόγονος κάποιας αρχαίας Βαλκανικής γλώσσας, πιθανόν της Ιλλυρικής ή της Θρακικής. Αν και αυτό δεν μπορεί να τεκμηριωθεί ιστορικά, λόγω έλλειψης επαρκών στοιχείων για τα αρχαία Ιλλυρικά και Θρακικά. Τα Αλβανικά χωρίζονται σε δύο κύριες διαλέκτους: την Γκεγκική ομάδα, στη βόρεια Αλβανία, το Κόσοβο και τη δυτική Βόρεια Μακεδονία, και την Τοσκική ομάδα, στη νότια και κεντρική Αλβανία. Από την Τοσκική κατάγεται και η Αρβανιτική της Ελλάδας καθώς και η Αρμπερές (Αrbëreshë) της νότιας Ιταλίας.

Η Τοσκική διάλεκτος των Αλβανικών είναι και η επίσημη γλώσσα της Αλβανίας. Τα Αλβανικά είναι επίσης μία από τις επίσημες γλώσσες του Κοσόβου και της Βόρειας Μακεδονίας, καθώς και η επίσημη γλώσσα του Δήμου Ουλτσίν του Μαυροβουνίου στα νοτιοδυτικά σύνορα με την Αλβανία.

Η Αλβανική γλώσσα ανήκει, μαζί με την Αρμενική και την Ελληνική, στις Ινδοευρωπαϊκές απομονωμένες γλώσσες.
Γιώργος Λιλλήκας

Ο Γιώργος Λιλλήκας είναι Ελληνοκύπριος πολιτικός. Διετέλεσε πρόεδρος της Συμμαχίας Πολιτών. Επιπρόσθετα, διετέλεσε Υπουργός Εξωτερικών, Υπουργός Εμπορίου, Βιομηχανίας και Τουρισμού, Υπουργός Συγκοινωνιών και Έργων και Κυβερνητικός Εκπρόσωπος της Κύπρου. Επιπλέον, διετέλεσε βουλευτής στην Εκλογική Περιφέρεια Λευκωσίας εκλεγμένος αρχικά με το ΑΚΕΛ και μετέπειτα με τη Συμμαχία Πολιτών.
Χούλιο Ιγκλέσιας

Ο Χούλιο Ιγκλέσιας ("Julio Iglesias", γεν. 23 Σεπτεμβρίου 1943) η σωστή προφορά είναι Χούλιο Ιγλέσιας (ισπανική : [ˈxuljo iˈɣlesjas]) είναι Ισπανός τραγουδιστής, συνθέτης και ηθοποιός, ο οποίος έχει πουλήσει περισσότερους από 300 εκατομμύρια δίσκους παγκοσμίως σε 14 γλώσσες και κυκλοφόρησε 80 άλμπουμς. Σύμφωνα με την εταιρεία Sony, είναι ο λατίνος καλλιτέχνης που έχει τις περισσότερες πωλήσεις παγκοσμίως . Εκπροσώπησε την Ισπανία στο Διαγωνισμό Τραγουδιού Γιουροβίζιον το 1970 με το τραγούδι Gwendolyne και ήρθε 4ος με 8 βαθμούς.
Γκόμεζ Ντε Φαρία

Ο Γκόμεζ Ντε Φαρία (1936-13 Σεπτεμβρίου 2018) ήταν Πορτογάλος πρώην ποδοσφαιριστής και προπονητής. 

Γεννήθηκε στην Πορτογαλία, όμως η οικογένειά του μετανάστευσε στη Νότια Αμερική. Αγωνίστηκε με την ομάδα της Τσακαρίτα της Αργεντινής. Στην Αργεντινή παντρεύτηκε την Ελληνίδα Μαριάνθη. Πήγε στο Περού και πήρε δίπλωμα προπονητή παρακολουθώντας σεμινάρια, μαζί με το Μάριο Ζαγκάλο της Εθνικής Βραζιλίας και τον Αργεντινό Βελντελγίβιτεφ και δούλεψε σαν προπονητής έξι μήνες στη Νότια Αμερική.

Το Μάρτιο του 1971, σε ηλικία 34 χρονών, ήρθε στη Ελλάδα με τη γυναίκα του μετά από πρόσκληση των συγγενών της και έτσι του έγινε πρόταση να αναλάβει τον ΠΑΣ Γιάννινα. Ενώ στη αρχή ήταν διστακτικός, εντυπωσιάστηκε από τους φιλάθλους του ΠΑΣ Γιάννινα που ακολουθούσαν την ομάδα παντού, και έτσι αποφάσισε να κάνει τον ΠΑΣ δυνατό.

Όταν προσπάθησε να κάνει μεταγραφές Ελλήνων ποδοσφαιριστών, διαπίστωσε ότι με τα χρήματα που του ζήτησαν για έναν Έλληνα μπορούσε να αποκτήσει μια ενδεκάδα Αργεντινούς μεγάλων δυνατοτήτων. Έτσι, αντί να δώσει ένα εκατομμύριο για το Νταντέλη της Βέροιας, έφερε στην Ελλάδα με 700.000 τους ελληνοποιημένους Εδουάρδο Κοντογιώργακη (Ριγκάνι), Αλφρέδο Γκλασμάνη (Γκλάσμαν), Χοσέ Παστερνάκη (Πάστερνακ), Εδουάρδο Λίσα, Χουάν Μόντες και Όσκαρ Άλβαρες. Η ομάδα κάνει τους Ηπειρώτες να τρίβουν τα μάτια τους και ο Αλέκος Κιτσάκης γράφει το δημοτικό τραγούδι - ύμνο «Αγιαξ της Ηπείρου».

Η ομάδα του Γκόμεζ Ντε Φαρία το 1971-72 ήταν: Λίσα, Τσουρλίδας, Σιόντης, Βέργος, Γραμμενιάτης, Μάντζιος, Μόντές, Γκλασμάνης, Παστερνάκης, Άλβαρες, Κοντογεωργάκης.

Ενδιαφέρουσα ήταν και η θεωρία του Ντε Φαρία για το στήσιμο της ομάδας στον αγωνιστικό χώρο, καθώς πίστευε στο πάθος και το φιλότιμο των Ελλήνων της ομάδας και προτιμούσε Έλληνες ποδοσφαιριστές για την άμυνα, ενώ για την επίθεση και την ανάπτυξη του παιχνιδιού εμπιστευόταν τη φαντασία και την τεχνική των Αργεντινών παικτών του.

Όμως δεν κατόρθωσε ποτέ να προσαρμοστεί στην ελληνική πραγματικότητα αφού ήθελε να έχει τον απόλυτο έλεγχο της πορείας της ομάδας χωρίς παραγοντικές παρεμβάσεις και έτσι το δεύτερο χρόνο αποχώρησε αφήνοντας μια ομάδα που διακρίθηκε και τις επόμενες χρονιές με τη βοήθειά του, καθώς ο ίδιος παρότρυνε τους ποδοσφαιριστές να μην αφήσουν να καταστραφεί το έργο του. Αργότερα ανέλαβε την τεχνική ηγεσία της νεοσύστατης γυναικείας ομάδας ποδοσφαίρου του Παναθηναϊκού έχοντας σημαντική συνεισφορά στην ανάδειξη αθλητριών που παρουσίασαν αξιόλογες επιδόσεις.Άλλες ομάδες που έχει δουλέψει είναι ο Αθηναικός,ο Ολυμπιακός Βόλου,το Ρέθυμνο.

Επίσης είναι ο άνθρωπος που έφερε, μεταξύ άλλων, τον Ρότσα στην Ελλάδα.
Πορθμός του Μαγγελάνου

thumb|right|200px|Ο Πορθμός του Μαγγελάνου από το διάστημα
Ο Πορθμός του Μαγγελάνου είναι μια θαλάσσια δίοδος (πέρασμα), που βρίσκεται στο νότιο άκρο της Νοτίου Αμερικής και συνδέει τον Ατλαντικό με τον Ειρηνικό ωκεανό. Βρίσκεται στην περιοχή της Παταγονίας. Έχει μήκος 580 χλμ. και πλάτος 20-30 χλμ. Πήρε το όνομά του από τον Πορτογάλο θαλασσοπόρο Φερδινάνδο Μαγγελάνο, που πέρασε από εκεί το 1520, επιχειρώντας τον πρώτο περίπλου της υδρογείου.
Το πέρασμα είναι το πιο σημαντικό φυσικό πέρασμα μεταξύ του Ειρηνικού και του Ατλαντικού ωκεανού, αλλά θεωρείται αρκετά δύσκολο να το διαπλεύσει κανείς, επειδή το κλίμα εκεί είναι αφιλόξενο και το πέρασμα πολύ στενό. Συγκεκριμένα στο πιο στενό του σημείο το πλάτος του είναι περίπου 4 χλμ.
Θεοφανία Παπαθωμά

Η Θεοφανία Παπαθωμά (Σέρρες, 21 Μαρτίου 1972) είναι Ελληνίδα ηθοποιός, δικηγόρος, σκηνοθέτης, σεναριογράφος και συγγραφέας παιδικών βιβλίων.
Ρόμι

Ο Ρόμι ("Rommy", πραγματικό όνομα: "Romke Henstra", 8 Ιανουαρίου 1950 - 22 Απριλίου 2007) ήταν Ολλανδός τραγουδιστής, ένας απο τους μεγαλύτερους τραγουδιστές στην ιστορία της ολλανδικής σκηνής. Το 2007, έτος θανάτου του, ψηφίστηκε ως ο μεγαλύτερος Ολλανδός τραγουδιστής όλων των εποχών στα MTV Awards. Αιτία θανάτου του ήταν η λευχαιμία.
Σίντο Μάρτενς

Ο Σίντο Μάρτενς ("Sido Martens", 1 Μαρτίου 1949) είναι Ολλανδός τραγουδιστής και κιθαρίστας.
Φράνκο Μπατιάτο

Ο Φράνκο Μπατιάτο ("Franco Battiato", γεν. 23 Μαρτίου 1945-18  Μαΐου 2021) ήταν Ιταλός τραγουδιστής, συνθέτης, στιχουργός και ζωγράφος. Εκπροσώπησε την Ιταλία στη Γιουροβίζιον το 1984 μαζί με την Αλίτσε, με το τραγούδι "I Treni di Tozeur" "(Τα τρένα του Τοζέρ)" όπου ήρθε 5ος με 70 πόντους.
Νεοκλής Συλικιώτης

Ο Νεοκλής Συλικιώτης είναι Ελληνοκύπριος πολιτικός. Διετέλεσε Υπουργός Εσωτερικών, Υπουργός Εμπορίου, Βιομηχανίας και Τουρισμού και Ευρωβουλευτής εκλεγμένος με το ΑΚΕΛ.
Μιχάλης Δελαβίνιας

Ο Μιχάλης Δελαβίνιας (Αθήνα, 1921 - Αθήνα, 6 Νοεμβρίου 2003) ήταν Έλληνας διεθνής ποδοσφαιριστής, ο οποίος αγωνιζόταν στη θέση του τερματοφύλακα. Ήταν γνωστός με το παρατσούκλι "μαύρος γάτος", λόγω του γεγονότος ότι αγωνιζόταν συνήθως με μαύρη ενδυμασία.
Skamp

Οι Skamp είναι Λιθουανικό pop rock μουσικό συγκρότημα που σχηματίστηκε το 1998. Εκπροσώπησαν τη Λιθουανία στο Διαγωνισμό τραγουδιού της Γιουροβίζιον το 2001 με το τραγούδι "You got style" όπου ήρθαν 13οι με 35 πόντους.

Κατηγορία:Συμμετέχοντες στη Eurovision
Τζέσικα Σίμπσον

Η Τζέσικα Σίμπσον ("Jessica Ann Simpson", 10 Ιουλίου 1980) είναι Αμερικανίδα τραγουδίστρια της ποπ και ηθοποιός. Έχει μια μικροτερη αδερφή, την Άσλι Σίμπσον, η οποία είναι επίσης τραγουδίστρια.
Αθανάσιος Κομνηνός Υψηλάντης

Ο Αθανάσιος Κομνηνός Υψηλάντης (29 Αυγούστου 1711 - ...) ήταν γόνος της ιστορικής οικογένειας των Υψηλάντηδων και λόγιος του 18ου αιώνα.
4FUN

thumb|Oι 4FUN.
Oι 4FUN είναι λιθουανικό μουσικό συγκρότημα οι οποίοι εκπροσώπησαν τη Λιθουανία στο Διαγωνισμό Τραγουδιού Γιουροβίζιον το 2007 με το τραγούδι "Love or Leave". Κατέλαβαν την 21η θέση.
Ηφαιστίωνας

thumb|right|350px|Ο Ηφαιστίωνας και ο Αλέξανδρος σε κυνήγι
Ο Ηφαιστίων (Αρχαία Πέλλα, 356 π.Χ – Βαβυλώνα, 324 π.Χ.), γιος του Αμύντορα, ήταν αρχαίος Έλληνας στρατηγός και ευγενής της Μακεδονίας. Ήταν ο στενότερος από όλους τους φίλους του Μεγάλου Αλεξάνδρου, μεγαλωμένοι μαζί από παιδιά. Διακρίθηκε κατά την στρατιωτική υπηρεσία του, καθώς ήταν μέλος των σωματοφυλάκων του Αλεξάνδρου, διοικητής του ιππικού των Εταίρων, καθώς και υπεύθυνος για πολλές άλλες δραστηριότητες, όπως διπλωματικές αποστολές, γεφύρωση ποταμών, και την εγκαθίδρυση νέων οικισμών. Βρισκόταν σε επικοινωνία με τους Αριστοτέλη και Ξενοκράτη πίσω στην Ελλάδα, ενώ υπήρξε υποστηρικτής της προσπάθειας του Αλεξάνδρου στο να αναμείξει τους Ελληνικούς με τους Περσικούς τρόπους. Η φιλία του με τον Μέγα Αλέξανδρο ήταν τόσο ονομαστή που πολλοί την έχουν συγκρίνει με αυτήν του Αχιλλέα και του Πατρόκλου, όπου παρομοίως πολλές φορές αναφέρεται και ως ερωτική από διάφορους σύγχρονους ιστορικούς.

Με τον βαθμό του χιλίαρχου που του έδωσε κατόπιν ο Αλέξανδρος, ο Ηφαιστίωνας ήταν ουσιαστικά ο δεύτερος πιο υψηλόβαθμος σε όλη την αυτοκρατορία. Παντρεύτηκε επίσης τη Δρυπέτη, αδερφή της δεύτερης συζύγου του Αλεξάνδρου, της Στατείρας. Όταν ο Ηφαιστίωνας πέθανε στα Εκβάτανα στην ηλικία των 32 ετών, ο Αλέξανδρος έπεσε σε μεγάλη θλίψη. Σύντομα έπειτα ζήτησε από τους ιερείς του μαντείου της Σίουα στην Αίγυπτο να αφηρωίσουν τον Ηφαιστίωνα, και έκτοτε ο Ηφαιστίωνας λατρεύτηκε ως θεϊκός ήρωας.

Ο Ηφαιστίων αποτεφρώθηκε στη Βαβυλώνα, με την παρουσία όλων των στρατευμάτων τα οποία και παρακολούθησαν την τελετή. Ο Αλέξανδρος πέθανε 8 μήνες αργότερα, ωστόσο ακόμα και τότε σχεδίαζε την κατασκευή μεγαλοπρεπών μνημείων προς τη μνήμη του φίλου του Ηφαιστίωνα.
Κυνάνη

Η Κυνάνη, ήταν κόρη του Φίλιππου Β’ της Μακεδονίας από την Ιλλύρια πριγκήπισσα Αυδάτη και ετεροθαλής αδερφή του Μεγάλου Αλεξάνδρου.
Βανέσα Σίλβα

Η Βανέσα Σίλβα ("Vanessa Silva", 5 Οκτωβρίου 1981) είναι Πορτογαλίδα τραγουδίστρια και ηθοποιός.

Γεννήθηκε στη Λισαβόνα.
Μιχαήλ Σούτσος

Ο Μιχαήλ Σούτσος ή Βόδας ήταν μέγας διερμηνέας της Υψηλής Πύλης και ηγεμόνας της Μολδαβίας την περίοδο 1819 - 1821. Μυήθηκε στη Φιλική Εταιρεία, υποστήριξε την επανάσταση στη Μολδοβλαχία και μετά τη δημιουργία του ελληνικού κράτους διετέλεσε πρέσβης της χώρας στο εξωτερικό.
Κώστας Πούλης

Ο Κώστας Πούλης (1928 - 7 Δεκεμβρίου 1986) ήταν Έλληνας διεθνής ποδοσφαιριστής.
Τρύφωνας Τζανετής

Ο Τρύφωνας Τζανετής (1918 - 8 Σεπτεμβρίου 1998) ήταν Έλληνας διεθνής ποδοσφαιριστής και μετέπειτα προπονητής.
Άσλι Σίμπσον

H Άσλι Σίμπσον ("Ashley Nicolle Simpson", 3 Οκτωβρίου 1984) είναι Αμερικανίδα τραγουδίστρια και ηθοποιός. Είναι επίσης η μικρότερη αδερφή της Τζέσικα Σίμπσον.
Ευρωμεσογειακή Εταιρική Σχέση

thumb|right|300px|Χάρτης της μεσογειακής λεκάνης
Η Ευρωμεσογειακή Εταιρική Σχέση (ή διαδικασία της Βαρκελώνης) ξεκίνησε το 1995 με την ευρωμεσογειακή διάσκεψη στην Βαρκελώνη. Υιοθετήθηκε από την Ευρωπαϊκή Ένωση με σκοπό να βελτιώσει τις σχέσεις ανάμεσα στην Ευρώπη και τις περιοχές του Μαγκρέμπ και του Μασρέκ.

Η διεύρυνση της Ευρωπαϊκής Ένωσης το 2004, έφερε δύο μεσογειακούς εταίρους, την Κύπρο και τη Μάλτα στην Ένωση. Η Ευρωμεσογειακή Εταιρική Σχέση αποτελείται σήμερα από 37 μέλη, 27 κράτη μέλη της ΕΕ και 10 μεσογειακούς εταίρους (Αλγερία, Αίγυπτος, Ισραήλ, Ιορδανία, Λίβανος, Μαρόκο, Παλαιστινιακή Αρχή, Συρία, Τυνησία και Τουρκία). Η Λιβύη έχει καθεστώς παρατηρητή από το 1999.
Ελληνική Αριστερά

Η Ελληνική Αριστερά (Ε.ΑΡ.) ήταν ελληνικό πολιτικό κόμμα. Εξέφραζε το κεντροαριστερό τμήμα του ευρωκομμουνισμού, σε αντίθεση όμως με αντίστοιχα κόμματα της Δυτικής Ευρώπης ουδέποτε συνεργάστηκε με τη σοσιαλδημοκρατία.
Μιχάλης Παπαθεοδώρου

Ο Μιχάλης Παπαθεοδώρου (1928) γεννήθηκε στο Περιστέρι. Ξεκίνησε το ποδόσφαιρο το 1943 από τον Κεραυνό Περιστερίου και το 1944 μεταγράφηκε στην ΑΕΚ αγωνιζόμενος αρχικά στα λεγόμενα "τσικό" του συλλόγου και τρία χρόνια αργότερα προωθήθηκε στην πρώτη ομάδα. Σταμάτησε το ποδόσφαιρο το 1956 μετά από σοβαρό τραυματισμό. Έγινε διεθνής 2 φορές με την εθνική Ελλάδας.
Δαβίδ ο Σεληνιτζιώτης

Ο Δαβίδ ο Σεληνιτζιώτης ήταν ζωγράφος από τον Αυλώνα της Aλβανίας. Το έργο που επιτέλεσε στην αγιογράφηση εκκλησιών τον κατατάσσει μεταξύ των σπουδαιότερων αγιογράφων του 18ου αιώνα.

Ο ζωγράφος Δαβίδ τοιχογράφησε το μεγάλο νάρθηκα του παρεκκλησίου της Παναγίας Κουκουζέλισας στη Λαύρα (1715). Επίσης, εργάστηκε στη Mοσχόπολη και στην Καστοριά. Θεωρείται πιο εκλεπτυσμένος αντιγραφέας και δημιουργικότερος στις μη παραδοσιακές παραστάσεις, όπου διαπιστώνεται και επαφή με δυτικοευρωπαϊκά έργα.

Τα έργα του ζωγράφου Δαβίδ συμμετέχουν στο ρεύμα της επιστροφής σε εικονιστικούς τύπους και καλλιτεχνικούς τρόπους της παλαιολόγειας ζωγραφικής. Αυτή η τάση επιστροφής και αντιγραφής της ζωγραφικής παλαιολόγειων προτύπων και ειδικότερα του Πανσέληνου στο ναό του Πρωτάτου εμφανίστηκε στο Άγιο Όρος το πρώτο τέταρτο του 18ου αιώνα και από εκεί διαχύθηκε στα αστικά κέντρα της Μακεδονίας, όπως στη Νέα Παναγία Θεσσαλονίκης (γύρω στα 1730), στον Ιωάννη Πρόδρομο Καστοριάς (1727) και στον Άγιο Νικόλαο στη Μοσχόπολη της Βορείου Ηπείρου (1727). Θεωρητικός εκφραστής του καλλιτεχνικού αυτού κινήματος, που σφράγισε την καλλιτεχνική παραγωγή στο Άγιο Όρος καθ' ολη τη διάρκεια του 18ου αιώνα και τις αρχές του 19ου αιώνα, υπήρξε ο αγιορείτης ζωγραφοδιδάσκαλος ιερομόναχος Διονύσιος από τον Φουρνά των Αγράφων.

Χαρακτηριστικά έργα του ζωγράφου Δαβίδ από τις τοιχογραφίες του Ορθόδοξου ναού του Αγίου Ιωάννη του Προδρόμου στη συνοικία Απόζαρι της Καστοριάς:
Παναγιώτης Πατάκας

Ο Παναγιώτης Πατάκας (1926 - ...) ήταν Έλληνας διεθνής ποδοσφαιριστής.
Σκαρλάτος Σούτσος

Ο Σκαρλάτος Σούτσος (1806-1887) ήταν Έλληνας αξιωματικός του πυροβολικού και πολιτικός.
Natura 2000

Το Natura 2000 ("Φύση 2000") είναι ένα πανευρωπαϊκό δίκτυο προστασίας των ειδών και των ενδιαιτημάτων τους. Το δίκτυο Natura 2000 αποτελεί ένα από τα πιο φιλόδοξα ευρωπαϊκά προγράμματα για την προστασία της φύσης και ακρογωνιαίο λίθο της πολιτικής της Ε.Ε. για τη διατήρηση της φύσης. Ιδρύθηκε τον Μάιο 1992 με την υιοθέτηση της οδηγίας των οικοτόπων η οποία συμπληρώνει την οδηγία για τα πουλιά (79/409/ΕΟΚ) και από κοινού αποτελούν την νομική βάση του δικτύου. 

Η Οδηγία για την προστασία των άγριων πτηνών απαιτούσε την δημιουργία Ειδικών Ζωνών Προστασίας ("Special Protection Areas ή SPA"s) της ορνιθοπανίδας. Η Οδηγία των Οικοτόπων παρομοίως απαιτούσε τη δημιουργία Ειδικών Ζωνών Διατήρησης ("Special Areas of Conservation - SAC") για τα υπόλοιπα είδη και το περιβάλλον. Από κοινού αυτές οι ζώνες δημιουργούν τις περιοχές του δικτύου Φύση 2000. 

Κάθε χώρα μέλος της Ευρωπαϊκής Ένωσης οφείλει να καταρτίσει μία λίστα με τις καλύτερες περιοχές οι οποίες περιέχουν είδη που περιλαμβάνονται στις δύο οδηγίες. Έπειτα η λίστα πρέπει να υποβληθεί στην Ευρωπαϊκή Επιτροπή και η οποία, μετά από τον έλεγχο και την διαδικασία επιλογής σε ευρωπαϊκό επίπεδο, θα ενταχθεί στο δίκτυο. Ειδικά για τις περιοχές των υπόλοιπων ειδών και περιβάλλοντος, σύμφωνα με την ευρωπαϊκή οδηγία, τα κράτη- μέλη καταθέτουν μια λίστα με τις προτεινόμενες θέσεις (proposed Sites of Community Importance ή pSCIs). Όταν οι προτεινόμενες θέσεις εγκριθούν ως οριστικές (Sites of Community Importance ή SCIs), τα κράτη μέλη πρέπει να τις θεσμοθετήσουν το αργότερο σε έξι (6) έτη ως SPAs. 

Το δίκτυο Natura 2000 προστατεύει το 18% του εδάφους στις 15 χώρες που αποτελούσαν την Ευρωπαϊκή Ένωση πριν την είσοδο των νέων χωρών μελών του 2004, ενώ διαπραγματεύεται τον αριθμό και το μέγεθος των προστατευμένων ζωνών για κάθε μία από τις δέκα νέες χώρες.
Ηλίας Παπαγεωργίου

Ο Ηλίας Παπαγεωργίου (1925) είναι παλαίμαχος Έλληνας ποδοσφαιριστής. 

Γεννήθηκε το 1925 στον Πειραιά. Ξεκίνησε το ποδόσφαιρο σε ηλίκία 13 ετών στην ΑΕ Χρωματουργείων ως έξω δεξιά μαζί με τον Ανδρέα Μουράτη. Στη συνέχεια μεταπήδησε στον Απόλλωνα Ρέντη το 1943, όπου αγωνίστηκε μέσα δεξιά, θέση στην οποία καθιερώθηκε. Αυτά ήταν ανεπίσημα σωματεία. Σε επίσημη ομάδα πήγε το 1946 στον Ατρόμητο Πειραιά όπου έπαιξε μέχρι το 1949. Τότε καλείται στην Μικτή Πειραιώς και για πρώτη φορά στην Εθνική ομάδα, χωρίς να αγωνιστεί.

Το 1949 μεταγράφεται στην ΑΕΚ χωρίς τη συγκατάθεση του σωματείου του με αποτέλεσμα να μείνει δύο σεζόν εκτός αγώνων σύμφωνα με τους τότε κανονισμούς. Στην ΑΕΚ έμεινε μέχρι το 1955. Αρχικά έπαιζε μόνο σε φιλικά. Τελικά, το 1950 καλείται στη μικτή Αθηνών και στην εθνική ομάδα, σε αγώνα με την Αίγυπτο στην Αλεξάνδρεια στον οποίο πέτυχε το μοναδικό γκολ του αγώνα δίνοντας τη νίκη στην ελληνική ομάδα.

Επέστρεψε στον Ατρόμητο Πειραιά για να κλείσει την ποδοσφαιρική του καριέρα. Έπαιξε 12 φορές με την Εθνική Ελλάδας σημειώνοντας και 4 γκολ.

Μετά το ποδόσφαιρο ασχολήθηκε με την προπονητική και εργάστηκε σε πολλούς συλλόγους, μεταξύ των οποίων στους Ιωνικό Νίκαιας, Προοδευτική, Παναργειακό, Βύζαντα Μεγάρων, Ατρόμητο Πειραιά, Αίαντα Σαλαμίνας, Γ.Σ. Καλλιθέα, Θρίαμβο Νέου Κόσμου κ.α.
Φώτης Ζωγράφος

300px|μικρογραφία|δεξιά|Οι αδελφοί Ζωγράφου το 1930 ως πρωταθλητές Ελλάδας στην υδατοσφαίριση, με τον τερματοφύλακα και αρχηγό της ομάδας Στέλιο Δημητρίου στο μέσον. Ένας πέτυχε το τελευταίο τέρμα στο 4-1 επί του Ολυμπιακού στον τελικό, πιθανότατα ο επιθετικός Φώτης στα δεξιά.
Ο Φώτης Ζωγράφος ήταν Έλληνας αθλητής. Γεννήθηκε στην Αίγινα, αλλά μεγάλωσε στη Θεσσαλονίκη.

Αγωνίστηκε με τον Άρη Θεσσαλονίκης στην κολύμβηση, τις καταδύσεις, την υδατοσφαίριση (πόλο) και την καλαθοσφαίριση (μπάσκετ), αναδεικνυόμενος πρωταθλητής Ελλάδας στα δύο ομαδικά αθλήματα. Ο αδελφός του Αγησίλαος υπήρξε συμπαίκτης του και επίσης πανελληνιονίκης.

Διετέλεσε μέλος του διοικητικού συμβουλίου της ΕΚΟΦ (σήμερα Κολυμβητική Ομοσπονδία Ελλάδος ΚΟΕ) και υπήρξε εκλέκτορας και προπονητής στην εθνική Ελλάδας της κολύμβησης κατά τους Ολυμπιακούς Αγώνες του 1948 στο Λονδίνο.
Αγησίλαος Ζωγράφος

300px|μικρογραφία|δεξιά|Οι αδελφοί Ζωγράφου το 1930 ως πρωταθλητές Ελλάδας στην υδατοσφαίριση, με τον τερματοφύλακα και αρχηγό της ομάδας Στέλιο Δημητρίου στο μέσον. Ένας πέτυχε το τελευταίο τέρμα στο 4-1 επί του Ολυμπιακού στον τελικό.Ο Αγησίλαος Ζωγράφος ήταν Έλληνας αθλητής. Γεννήθηκε στην Αίγινα και μεγάλωσε στη Θεσσαλονίκη.

Αγωνίστηκε με τον Άρη Θεσσαλονίκης στην κολύμβηση και την υδατοσφαίριση (πόλο), αναδεικνυόμενος πρωταθλητής Ελλάδας και στα δύο αθλήματα. Ο αδελφός του Φώτης υπήρξε συμπαίκτης του και επίσης πανελληνιονίκης.

Διετέλεσε μέλος του διοικητικού συμβουλίου της ΕΚΟΦ (σήμερα Κολυμβητική Ομοσπονδία Ελλάδος ΚΟΕ).
Ζαγόρι

right
Το Ζαγόρι είναι περιοχή στην οροσειρά της Πίνδου, στην Ηπειρο, στη βορειοδυτική Ελλάδα. Στην περιοχή υπάρχουν 46 οικισμοί τα αποκαλούμενα Ζαγοροχώρια, τα οποία είναι διάσπαρτα στους πρόποδες της Πίνδου. Έχει έκταση περίπου 1,000 τετραγωνικά χιλιόμετρα και σχήμα ανεστραμμένου ισόπλευρου τριγώνου. Η νότια κορυφή του τριγώνου αγγίζει την πρωτεύουσα της περιφέρειας, τα Ιωάννινα, η νοτιοδυτική πλευρά σχηματίζεται από το όρος Μιτσικέλι (1,810 μ), ο ποταμός Αώος και το όρος Τύμφη αποτελούν τη βόρεια πλευρά και η νοτιοανατολική πλευρά ακολουθεί τον ποταμό Βάρδα στο Μαυροβούνι (2,100 μ) κοντά στο Μέτσοβο. Ο πληθυσμός της περιοχής είναι περίπου 3700, που δίνει πυκνότητα πληθυσμού 4 κατοίκων ανά τετραγωνικό χιλιόμετρο, σε σύγκριση με το μέσο 73,8 συνολικά για την Ελλάδα.

Η λέξη Ζαγόρι προέρχεται από την Σλαβική πρόθεση "Za" που σημαίνει «πίσω» και το ουσιαστικό "gora" που σημαίνει «βουνό το οποίο με την σειρά του είναι παραφθορά του ελληνικού "όρος". Στην αρχαιότητα η περιοχή ονομάζονταν «Παροραία», και οι κάτοικοί της «Παροραίοι», δηλαδή αυτοί που ζουν πίσω από τα όρη.
Κώστας Βικελίδης

Ο Κώστας Βικελίδης (22 Ιουνίου 1905 - 28 Οκτωβρίου 1984) ήταν Έλληνας ποδοσφαιριστής.

Γεννήθηκε το 1905 στην Θεσσαλονίκη και απεβίωσε το 1984. Έπαιξε ποδόσφαιρο στον Άρη από το 1919 έως το 1940. Σπούδασε στην Οδοντιατρική Σχολή της Αθήνας.

Μετά το τέλος της καριέρας του, διετέλεσε προπονητής σε πολλές ομάδες, ενώ ήταν και πρόεδρος του Άρη την περίοδο 1967-1969. Επίσης, διετέλεσε και δημοτικός σύμβουλος στον Δήμο Θεσσαλονίκης.

Ο Κώστας Βικελίδης είχα άλλα 8 αδέλφια, από τα οποία τα 5 ήταν επίσης αθλητές του Άρη. Έπαιξε σε 9 αγώνες με την εθνική Ελλάδας.
Πανεπιστήμιο του Ρέντινγκ

Το Πανεπιστήμιο του Ρέντινγκ ("Αγγλ. University of Reading") βρίσκεται στην ομώνυμη πόλη Ρέντινγκ στην Αγγλία. Το πανεπιστήμιο ιδρύθηκε το 1892 ως πανεπιστημιακό κολλέγιο του Πανεπιστημίου της Οξφόρδης. Το 1926 έγινε ανεξάρτητο πανεπιστήμιο με την ονομασία "Πανεπιστήμιο Ρέντινγκ".
Γιώργος Καλαφάτης

Ο Υποναύαρχος Γιώργος Καλαφάτης γεννήθηκε στις 17 Μαρτίου 1890 στην Αθήνα και είχε καταγωγή από τα Διλινάτα της Κεφαλλονιάς. Πέθανε στις 19 Φεβρουαρίου 1964. Υπήρξε ο ιδρυτής του ποδοσφαιρικού τμήματος του Παναθηναϊκού Αθλητικού Ομίλου ("Ποδοσφαιρικός Όμιλος Αθηνών"). Από μικρός διακρίθηκε στον κλασσικό αθλητισμό και σε ηλικία 15 ετών μυήθηκε στο ποδόσφαιρο το οποίο τον ενθουσίασε. Ξεκίνησε την καριέρα από τον Εθνικό Αθηνών και στη συνέχεια αγωνίστηκε στον Πανελλήνιο Γυμναστικό Σύλλογο. Το 1908 αποφάσισε να ιδρύσει ένα νέο ποδοσφαιρικό σύλλογο. Στις 3 Φεβρουαρίου εκείνου του έτους, πραγματοποιήθηκε στο Πεδίον του Άρεως η ιδρυτική συγκέντρωση του Ποδοσφαιρικού Ομίλου Αθηνών, που το 1924 μετονομάστηκε σε Παναθηναϊκό Αθλητικό Όμιλο αποτελώντας πλέον πολυαθλητικό όμιλο. Παράλληλα με την ποδοσφαιρική του δραστηριότητα στον ΠΟΑ, υπήρξε και αθλητής στίβου του Πανελληνίου ως το 1918 οπότε και ο Παναθηναϊκός δημιούργησε δικό του τμήμα στίβου.

Εκπροσώπησε την Ελλάδα στους Διασυμμαχικούς Αγώνες του 1919 στο Παρίσι και στη συνέχεια αφοσιώθηκε στην ανάπτυξη όλων των αθλημάτων του Παναθηναϊκού. Η συμμετοχή του στους Αγώνες είχε μεγάλη σημασία για την καλλιέργεια νέων τμημάτων στην ομάδα του ΠΑΟ, αλλά και για την εξέλιξη του ελληνικού ομαδικού αθλητισμού, καθώς εκεί εξασφάλισε την προμήθεια του αναγκαίου αθλητικού υλικού και πληροφοριών, ιδίως για το μπάσκετ και την πετοσφαίριση, αθλήματα άγνωστα ακόμα στην Ελλάδα.

Ο Γιώργος Καλαφάτης αποτέλεσε έναν από τους πρωτοπόρους του ποδοσφαίρου στην Ελλάδα. Διακρίθηκε ως αθλητής μέχρι και τις αρχές της δεκαετίας του 1920, ενώ στη συνέχεια διατέλεσε διοικητικός παράγοντας του Παναθηναϊκού Αθλητικού Ομίλου από διάφορες θέσεις.
Αντώνης Μηγιάκης

Ο Αντώνης Μηγιάκης (23 Οκτωβρίου 1911 - 19 Νοεμβρίου 1999) ήταν Έλληνας διεθνής ποδοσφαιριστής και προπονητής.
Άγγελος Μεσσάρης

Ο Άγγελος Μεσσάρης (1910 - 6 Ιουνίου 1978) ήταν Έλληνας διεθνής ποδοσφαιριστής. 

Γεννήθηκε στο Κέιπ Τάουν της Νότιας Αφρικής το 1910 και η οικογένειά του, με κεφαλλονίτικη καταγωγή, εγκαταστάθηκε μόνιμα στην Αθήνα το 1924. Στην ίδια πόλη απεβίωσε στις 6 Ιουνίου 1978.
Χρήστος Σβολόπουλος

Ο Χρήστος Σβολόπουλος (Αθήνα, 1907 - Αθήνα, 5 Μαρτίου 1998) ήταν Έλληνας αθλητικογράφος, προπονητής και αθλητής.
Ο Χρήστος Σβολόπουλος υπήρξε μία ιδιαίτερη προσωπικότητα του Ελληνικού αθλητισμού.
Γεννήθηκε στην Αθήνα και απο νεαρή ηλικία ασχολήθηκε με τον στίβο.
Υπήρξε πολυαθλητής, προπονητής σε διάφορες ομάδες και σε διάφορα αθλήματα. Ήταν ένας από τους σημαντικότερους Έλληνες αθλητικογράφους. Ήταν αθλητής του Πανελληνίου και μαζί του κατέκτησε το πρωτάθλημα Ελλάδος καλαθοσφαίρισης το 1928-1929.

Το 1934-1940 έμεινε στην Πάτρα και ήταν προπονητής στον ΝΟΠ. Με την ομάδα του Ναυτικού Ομίλου Πατρών κατέκτησε 5 πρωταθλήματα Ελλάδος στην υδατοσφαίριση (1935, 1937, 1938, 1939, 1940). Υπήρξε δε και προπονητής στίβου στην Παναχαϊκή.

Έχει συνδεθεί «πολυαθλητικά» με τον Παναθηναϊκό Αθλητικό Όμιλο. Μαζί με τον αδελφό του Βασίλη Σβολόπουλο έχουν υπάρξει ποδοσφαιριστές του Παναθηναϊκού (μόνο ο Βασίλης διακρίθηκε). Ήταν ο πρώτος τεχνικός της ομάδας μπάσκετ του Παναθηναϊκού λίγα χρόνια πριν τον πόλεμο. Επί Κατοχής ήταν προπονητής του κολυμβητικού τμήματος του Παναθηναϊκού και βοηθός προπονητή του ποδοσφαιρικού τμήματος. Βοήθησε τα μέγιστα στην ανάπτυξη της κολύμβησης του Παναθηναϊκού και μετά την απελευθέρωση της Αθήνας, τουλάχιστον μέχρι και το 1947. Τον Ιανουάριο του 1947 ανέλαβε την προπόνηση του τμήματος αθλοπαιδιών του Παναθηναϊκού (βόλεϊ και μπάσκετ), όταν ο τότε προπονητής Μάικ Στεργιάδης παραιτήθηκε. Επίσης εκείνα τα χρόνια ήταν τεχνικός των γυναικείων τμημάτων του Παναθηναϊκού. Με την ομάδα των Αθηνών έχει συνδεθεί και δημοσιογραφικά, όντας αρθρογράφος της επίσημης εφημερίδας του Παναθηναϊκού Α.Ο κατά το 1945.

Μετέπειτα διατέλεσε προπονητής υδατοσφαίρισης του Ολυμπιακού Πειραιώς, με τον οποίο κατέκτησε το Πρωταθλημα υδατοσφαίρισης του 1951. Ασχολήθηκε με την δημοσιογραφία αλλά και σαν διαιτητής σε πολλά αθλήματα ακόμα και στο Κατς. Συγκαταλέγεται στους μεγαλύτερους Έλληνες αθλητικογράφους. Ήταν επί σειρά ετών πρόεδρος του Πανελληνίου Συνδέσμου Αθλητικού Τύπου. Το 1952 αθλοθετεί 3τές επαμειβόμενο κύπελλο στο, Πινγκ πονγκ, στην μνήμη του Νίκου Ματζάρογλου.

Μεταξύ άλλων, έμεινε στην ιστορία και για το αντιγερμανικό άρθρο της 20ής Μαΐου 1945 με τίτλο «Κατηγορούμε τους Γερμανούς διότι εβεβήλωσαν τον ιερό τόπο της Ολυμπίας», που δημοσιεύθηκε στο δελτίο του Παναθηναϊκού.
Λάμπρος Κατσώνης

Ο Λάμπρος Κατσώνης (1752 - 1805) ήταν Έλληνας συνταγματάρχης του ρωσικού αυτοκρατορικού στρατού (ή Ναυτικού), ιππότης του ρωσικού Τάγματος του Αγίου Γεωργίου (4ης τάξεως) και ήρωας του απελευθερωτικού κινήματος του 1787.
Ορλωφικά

Η αποτυχημένη επανάσταση των Ελλήνων το 1770, γνωστή και με τη δημώδη ονομασία Ορλωφικά ή Ορλοφικά ή την περισσότερο λόγια Ορλώφεια (τα), ήταν κίνημα ανεξαρτησίας που υποκινήθηκε από τους Ρώσους εναντίον των Οθωμανών κατά τη διάρκεια του Ρωσοτουρκικού πολέμου (1768-74). Στη διάρκειά της σημειώθηκαν εξεγέρσεις σε διάφορα μέρη της νησιωτικής και ηπειρωτικής Ελλάδας, στην Ήπειρο, τη Θεσσαλία, τη Στερεά Ελλάδα και κυρίως στην Πελοπόννησο. Παράλληλα, οι ναυτικές επιχειρήσεις των Ρώσων στη νότια Πελοπόννησο, στα νησιά του Αιγαίου και στις δυτικές ακτές της Μικράς Ασίας είχαν οδυνηρές συνέπειες στους εξεγερθέντες. Βασικός υποκινητής αυτής της επανάστασης των Ελλήνων ήταν ο Γεώργιος Παπαζώλης, η δε ονομασία της προήλθε από το όνομα των υποκινητών αυτής, των Ρώσων αξιωματούχων αδελφών Ορλώφ.
Βισέντε Εσταβίγιο

Ο Βισέντε Εσταβίγιο ("Vicente Estavillo", γεννημένος στις 17 Μαΐου 1955) είναι Ουρουγουανός πρώην ποδοσφαιριστής και νυν προπονητής. 

Γεννήθηκε στην πόλη Μέλο της Ουρουγουάης το 1955.
SAP

Η SAP είναι εταιρεία λογισμικού με προϊόντα για τη οργάνωση των διαδικασιών μίας επιχείρησης. Είναι η μεγαλύτερη εταιρεία στον κλάδο της στην Ευρώπη και η τρίτη μεγαλύτερη παγκοσμίως. Εδρέυει στο Βάλντορφ της Γερμανίας. Ενδεικτικά προϊόντα είναι τα "SAP ERP", "SAP Business Suite" και "SAP Netweaver".
Σουλτάνος

thumb|420x420px|Σουλτάνος Μαχμούτ του Γκάζνι (971-1030)
Σουλτάνος (, "από το" سلطة "sultah "εξουσία, δύναμη"") είναι Ισλαμικός μοναρχικός τίτλος ο οποίος ιστορικά έχει αποκτήσει πολλαπλές σημασίες και πολιτικούς ρόλους. Σε αντίθεση με τους προγενέστερους βασιλικούς τίτλους που συνέχισαν να χρησιμοποιούνται στον μουσουλμανικό κόσμο, ο σουλτανικός τίτλος δημιουργήθηκε σε ένα Ισλαμικό πολιτικό περιβάλλον, και συνδέεται άμεσα με μία θεωρητική εξουσιοδότηση από το πρόσωπο του Χαλίφη.

Ο πρώτος μονάρχης που χρησιμοποίησε τον τίτλο ήταν ο Τούρκος Μαχμούτ του Γκάζνι, του οποίου οι μαμελούκοι ακόλουθοι κατέλαβαν τις ανατολικές επαρχίες του χαλιφάτου. Όντας μουσουλμάνος, χρησιμοποίησε τον καινούργιο τίτλο για να νομιμοποιήσει την πολιτική ανεξαρτησία του από την κοσμική εξουσία του χαλίφη. Η πολιτική κατάρρευση του χαλιφάτου σύντομα οδήγησε στην δημιουργία μεταγενέστερων σουλτανάτων, στα οποία ο σουλτάνος λειτουργούσε ως κυρίαρχος μονάρχης. Παρά αυτήν την εξέλιξη, ο τίτλος δεν ταυτίστηκε με την βασιλική θέση, και σε μεγάλης έκτασης σουλτανάτα όπως αυτά των Σελτζούκων ή των Αγιουμπιδών ήταν σύνηθες για πολλά μέλη της οικογένειας που λειτουργούσαν ως τοπικοί κυβερνήτες να μοιράζονται τον τίτλο, με τον καθαυτό μονάρχη να διακρίνεται ως ο "μέγας" σουλτάνος. Για πολλούς αιώνες αποτέλεσε κοινό βασιλικό τίτλο του δυτικού μουσουλμανικού κόσμου και της νότιας Ασίας. Ο τίτλος έγινε ευρέως γνωστός στην Δύση υπό την εσφαλμένη αντίληψη πως ήταν ο αυτοκρατορικός τίτλος των Οθωμανών, οι οποίοι όμως χρησιμοποιούσαν τον ανώτερο αυτοκρατορικό τίτλο Πατισάχ ("Padeshah", Περσικά: پادشاه, Τούρκικα: Padişah", κύριος βασιλέων"). Ο Οθωμανικός οίκος απέδιδε τον σουλτανικό τίτλο στον αυτοκράτορα, τα παιδιά και την μητέρα του, καθώς και στις υψηλόβαθμες γυναίκες του.

Ο τίτλος έπεσε εκτός ευρείας χρήσης κατά τον 20ο αιώνα, καθώς η πτώση του Οθωμανικού χαλιφάτου και η επιθυμία των σύγχρονων μοναρχιών να αυτονομηθούν από εξωτερικές πηγές εξουσίας οδήγησαν τους κυρίαρχους σουλτάνους να υιοθετήσουν τον τίτλο του βασιλιά (Αραβικά: مَلِك, "malik"), με τις σημαντικές εξαιρέσεις των σουλτάνων του Ομάν και του Μπρουνέι. Εντούτοις, ο σουλτανικός τίτλος συνεχίζει να χρησιμοποιείται από πληθώρα παραδοσιακών μοναρχιών που δεν κυβερνούν ένα κυρίαρχο κράτος, όπως στην Μαλαισία, την Νιγηρία, την Αιθιοπία και την Σομαλία.
Άλμπερτ Σβάιτσερ

Ο Άλμπερτ Σβάιτσερ ("Ludwig Philipp Albert Schweitzer", 14 Ιανουαρίου 1875 – 4 Σεπτεμβρίου 1965) ήταν επιφανής Αλσατός προτεστάντης θεολόγoς, φιλόσοφος, μουσικολόγος, ιατρός και ιεραπόστολος. Γεννήθηκε στο Κάιζερσμπεργκ της Αλσατίας-Λωρραίνης (επαρχίας τότε της Γερμανικής αυτοκρατορίας). Μετά τη νίκη των Συμμάχων το 1918, ζήτησε και πήρε εύκολα τη γαλλική υπηκοότητα βάσει της αλσατικής καταγωγής του. Αργότερα αμφισβήτησε τόσο την τρέχουσα κοσμική αντίληψη της εποχής του για τον ιστορικό Ιησού, όσο και την παραδοσιακή χριστιανική άποψη, απεικονίζοντας έναν Ιησού που περίμενε το επικείμενο τέλος του κόσμου. Ο Άλμπερτ Σβάιτσερ απέκτησε παγκόσμια ακτινοβολία όταν του απονεμήθηκε το Νόμπελ Ειρήνης 1952 για την φιλοσοφία του περί «σεβασμού της ζωής», την οποία εξέφρασε με πολλούς τρόπους, με πιο γνωστό την ίδρυση και τη συντήρηση νοσοκομείου στο Λαμπαρενέ της Γκαμπόν, στην κεντροδυτική Αφρική.
Νικηφόρος Βικελίδης

Ο Νικηφόρος Βικελίδης (25 Μαΐου 1913 - 3 Ιουλίου 1988) ήταν Έλληνας ποδοσφαιριστής και αθλητής του στίβου. 

Γεννήθηκε το 1911 στην Θεσσαλονίκη και έπαιξε ποδόσφαιρο στον Άρη. Σπούδασε στη Νομική Σχολή του ΑΠΘ και έγινε δικηγόρος και συμβολαιογράφος. Είχε άλλα επτά αδέλφια, από τα οποία τα πέντε ήταν επίσης αθλητές του Άρη. Ο αδελφός του Κώστας και ο Κλεάνθης ήταν συμπαίκτες του τόσο στον Άρη όσο και στην Εθνική ομάδα. Αγωνίστηκε 14 φορές με τη φανέλα της Εθνικής Ελλάδας και πρώτη φορά έπαιξε στις 30 Ιουνίου 1929 εναντίον της Βουλγαρίας, σε ηλικία 16 ετών. Παραμένει έως και σήμερα ένας από τους ποδοσφαιριστές που φόρεσε σε νεαρότερη ηλικία τη φανέλα της Εθνικής Ελλάδας. Σταμάτησε το ποδόσφαιρο το 1938. Κατά την διάρκεια της ποδοσφαιρικής του καριέρας, κατέκτησε δύο πρωταθλήματα Ελλάδος, το 1927-28 και το 1931-32 και 6 πρωταθλήματα Θεσσαλονίκης, το 1927-28, το 1928-29, το 1929-30, το 1930-31, το 1933-34 και το 1937-38.

Διετέλεσε πρόεδρος του Α.Σ. Άρης την περίοδο 1961-62, μαζί με τον Στέργιο Γιουβανάκη.
Εδουάρδος Κοντογιωργάκης

Ο Εδουάρδος Κοντογιωργάκης (20 Δεκεμβρίου 1949) είναι Αργεντινός πρώην ποδοσφαιριστής, διεθνής με την Ελλάδα, ο οποίος αγωνιζόταν στην επίθεση. Το πραγματικό του όνομα είναι "Εδουάρδο Ριγάνι" όμως με την άφιξή του στην Ελλάδα, τον Φεβρουάριο του 1972 και τον ΠΑΣ Γιάννινα, ελληνοποιήθηκε. Οι φίλαθλοι του ΠΑΣ Γιάννινα προτιμούσαν να τον αποκαλούν "Loko" (τρελός στα ισπανικά). Είναι γιος και συνονόματος του μεγάλου Αργεντινού ποδοσφαιριστή Εδουάρδο Ριγάνι (Eduardo Ricagni), ο οποίος υπήρξε και προπονητής του ΠΑΣ Γιάννινα το 1974.
Κριστιάνο Ρονάλντο

Ο Κριστιάνο Ρονάλντο ντος Σάντος Αβέιρο (πορτογαλικά: "Cristiano Ronaldo dos Santos Aveiro", , γεννήθηκε 5 Φεβρουαρίου 1985) είναι Πορτογάλος ποδοσφαιριστής που αγωνίζεται για τη Γιουβέντους και για την εθνική ομάδα της Πορτογαλίας. Θεωρείται από πολλούς ως ένας από τους κορυφαίους στην ιστορία του αθλήματος.
Έχει στην κατοχή του πέντε Χρυσές Μπάλες περισσότερες από κάθε άλλον Ευρωπαίο ποδοσφαιριστή και είναι ο πρώτος Ευρωπαίος παίκτης στην ιστορία που κέρδισε τέσσερα Χρυσά Παπούτσια.
Ακόμη, έχει κερδίσει 25 τίτλους στην καριέρα του, συμπεριλαμβανομένων επτά τίτλων πρωταθλήματος, πέντε τίτλων Τσάμπιονς Λιγκ και ενός Ευρωπαϊκού Πρωταθλήματος. Κατέχει τα ρεκόρ για τα περισσότερα γκολ στο Τσάμπιονς Λιγκ με 134, στο Ευρωπαϊκό Πρωτάθλημα (14), στις Εθνικές ομάδες των Ευρωπαϊκών χωρών (109) όπως και τα περισσότερα γκολ που σημειώθηκαν σε μία αγωνιστική περίοδο του Τσάμπιονς Λιγκ (17). Έχει σκοράρει πάνω από 775 τέρματα σε επίσημους αγώνες έως τώρα (κατάλογος ποδοσφαιριστών ανδρών με 500 ή περισσότερα γκολ).
Γεννήθηκε και μεγάλωσε στο πορτογαλικό νησί της Μαδέρα, και διαγνώστηκε με πρόβλημα στην καρδιά στην ηλικία των 15 ετών. Θεράπευσε την κατάστασή του και ξεκίνησε την καριέρα του στην Σπόρτινγκ Λισαβόνας, πριν υπογράψει με την Μάντσεστερ Γιουνάιτεντ στην ηλικία των 18 ετών το 2003. Έκανε σπουδαίες εμφανίσεις με την ομάδα του Μάντσεστερ, αναδεικνύοντας το ταλέντο και την ποιότητά του, κερδίζοντας μεταξύ άλλων τρεις διαδοχικές Πρέμιερ Λιγκ, έναν τίτλο Τσάμπιονς Λίγκ και ένα Παγκόσμιο Κύπελλο Συλλόγων. Σε ατομικό επίπεδο κέρδισε την πρώτη του χρυσή μπάλα και το βραβείο Παίκτης της Χρονιάς στα 23 του. Το 2009 έγινε η πιο ακριβή μεταγραφή στην ιστορία του ποδοσφαίρου, μετακομίζοντας στην Μαδρίτη για να αγωνιστεί στην Ρεάλ Μαδρίτης για το ποσό των 94 εκατομμυρίων ευρώ. Στην Ισπανία, ο Ρονάλντο έχει κερδίσει 14 τρόπαια, μεταξύ των οποίων δύο τίτλοι της Λα Λίγκα, τέσσερις τίτλοι τίτλοι του Τσάμπιονς Λιγκ, δύο ΟΥΕΦΑ Σούπερ Καπ και τρεις παγκόσμιες διοργανώσεις της ΦΙΦΑ Κλάμπ.
Σε εθνικό επίπεδο, το 2016 κέρδισε το Ευρωπαϊκό Πρωτάθλημα με την εθνική του ομάδα. Ονομάστηκε ο κορυφαίος Πορτογάλος ποδοσφαιριστής όλων των εποχών το 2015, από την πορτογαλική ποδοσφαιρική ομοσπονδία. Έκανε το ντεμπούτο του με την Εθνική το 2003, όταν ήταν 18 ετών. Είναι ο πρώτος σκόρερ της Πορτογαλίας, αλλά και πρώτος σε συμμετοχές με 178 εμφανίσεις σε 9 μεγάλες διοργανώσεις (κατάλογος ποδοσφαιριστών ανδρών με 150 ή περισσότερες διεθνείς συμμετοχές).

thumb |Με τη Χρυσή Μπάλα το 2014